Diari Oficial de la Generalitat Valenciana


Sumari del DOGV 6714, del 15-02-2012 (2012/1321)

RESOLUCIÓ de 19 de gener de 2012, de la Conselleria de Presidència, per la qual s'aprova revocar l'exempció de l'obligació de mantindre el lloc de secretaria de l'Ajuntament de Benissoda.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6714

Data del DOGV
:   15-02-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/1321


Data del document
:   19-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 19 de gener de 2012, de la Conselleria de Presidència, per la qual s'aprova revocar l'exempció de l'obligació de mantindre el lloc de secretaria de l'Ajuntament de Benissoda. [2012/1321]  
Per Orde de 26 de febrer de 1998 de la Conselleria de Presidència, publicada en el DOCV de data 22 d'abril de 1998, es va aprovar l'exempció de l'obligació de mantindre el lloc de secretaria de l'Ajuntament de Benissoda, i que les funcions reservades al dit lloc s'exerciren per mitjà del servici d'assistència a municipis de la Diputació Provincial de València.  
El diputat delegat d'assessorament municipal de la Diputació Provincial de València sol·licita de la Conselleria de Presidència que s'instruïsca el corresponent expedient de revocació de l'exempció de l'obligació de mantindre el lloc de Secretaria, per superar àmpliament el límit establit en l'article 166.3 de la Llei 8/2010, de 23 de juny, de la Generalitat de Règim Local de la Comunitat Valenciana.  
L'ajuntament de Benissoda té classificat el lloc de secretaria en classe tercera.  
L'expedient ha sigut tramitat d'acord amb les prescripcions legals.  
  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a d'este Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes en l'article 164.3 de la Llei 8/2010, de 23 de juny; i els articles 2.2 c) i 18 del Decret 159/97, de 29 d'abril, del Govern valencià, pel qual s'aprova el Reglament regulador de les competències de la Generalitat relatives als funcionaris d'Administració local amb habilitació de caràcter nacional, resolc:  
Revocar l'exempció de l'obligació de mantindre el lloc de secretaria de l'Ajuntament de Benissoda.  
El dit lloc està classificat en classe tercera, i la seua provisió està reservada a funcionaris amb habilitació de caràcter estatal, de la subescala de secretaria-intervenció.  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant de el Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i haurà de requerir prèviament perquè s'anul·le o revoque el present acte, en el termini de dos mesos comptats des de l'endemà de la publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
  
València, 19 de gener de 2012.- El conseller de Presidència: José Ciscar Bolufer.